ddrg/super_eurlex huggingface dataset:
Dá gcuirfí chun feidhme na roghanna tosaíochta éagsúla, d'áiritheofaí (i) go ndéanfaí caipitliú ní b'fhearr ar institiúidí an Aontais Eorpaigh, (ii) go mbeadh foinsí cistiúcháin ní ba chobhsaí acu, (ii) nach mbeadh giaráil iomarcach ina gclár comhardaithe agus (iv) go réiteofaí iad ní b'éifeachtaí. Bheadh cumas ní b'fhearr acu turgnaimh eacnamaíocha a sheasamh. Laghdódh sin mar an gcéanna an riosca go gclisfeadh orthu agus laghdófaí ar an gcaoi sin an dóchúlacht go mbeadh ar an earnáil phoiblí iad a tharrtháil. Dá gclisfeadh ar institiúid (G-SII go háirithe), ba cheart go náiritheofaí, trí bhearta spriocdhírithe a thabhair isteach chun an próiseas réitigh a dhaingniú, gur bheag an tionchar a bheadh ag réiteach na hinstitiúide ar cháiníocóirí.

Sa bhreis air sin, ba cheart go laghdódh na bearta breise chun comhréireacht cuid de na ceanglais a mhéadú (ceanglais a bhaineann le tuairisciú, nochtadh agus aisíoc), ba cheart go laghdódh siad an tualach riaracháin agus an tualach comhlíonta ar institiúidí nach bhfuil chomh mór sin nó nach bhfuil chomh casta sin. Lena chois sin, ba cheart go dtiocfadh soiléire dhlíthiúil as na bearta i gcomhthéacs réiteach na mbanc agus, dá bhrí sin, go mbeadh gur mhó an deimhneacht a bheadh ann d'údaráis réitigh agus d'institiúidí agus go gcuirfí le muinín infheisteoirí.
I gcás an mhargaidh inmheánaigh beidh tionchar dearfach ann maidir le hiomaíochas a thiocfaidh as an maoirseacht a bheith níos aonfhoirmí agus leathnú ar raon na modhanna lenar féidir comhlíonadh a léiriú lena náirítear méadú ar úsáid caighdeán tionscail. Laghdófar costas an chomhlíonta do ghnólachtaí le maoirseacht bunaithe ar riosca chomh maith le rialáil agus nósanna imeachta a bheidh níos comhréirí (e.g. léasú simplithe d'aerlínte, nósanna imeachta deimhniúcháin simplithe maidir le haerárthaí éadroma). Cuirfear dlús leis an nuálaíocht le rialáil níos comhréirí agus bunaithe ar fheidhmíocht. Maidir le tionchar ar an tsochaí, táthar ag súil go dtiocfaidh poist bhreise ar an margadh as dlús a chur le nuálaíocht. Táthar ag súil go dtiocfaidh feabhas ar shábháilteacht eitlíochta mar gheall ar fheabhas ar an maoirseacht ar fud an Aontais, próiseas bainistíochta sábháilteachta ar bhonn comhair agus dúnadh bearnaí sábháilteachta a bhaineann le láimhseáil ar an talamh agus slándáil. Is imeallach an tionchar a bheidh ar an gcomhshaol ach beidh sé dearfach.

Ní féidir cainníochtaí an tionchair a thuar ach go dtí pointe áirithe mar go bhfuil na roghanna dírithe ar chreat rialála a shocrú nach féidir a chainníochtú go dtí go gcuirfear chun feidhme é le bearta praiticiúla (e.g. rialacha cur chun feidhme) nó toisc gur bearta deonacha na bearta agus go mbeidh an tionchar ag brath ar an méid a roghnófar iad.
Faoin Rialachán maidir le húdaruithe iascaireachta (FAR) atá i bhfeidhm faoi láthair níl sé indéanta faireachán éifeachtach trédhearcach a dhéanamh ar chabhlach seachtrach an Aontais Eorpaigh. Is baol do shaothrú inbhuanaithe na nacmhainní iascaireachta atá sa mhéid sin agus d'fhéadfadh sé dochar a dhéanamh do chlú an Aontais Eorpaigh ar an leibhéal idirnáisiúnta.

Go sonrach, tá easpa soiléireachta ag baint le cuid mhaith d'fhorálacha an Rialacháin atá ann faoi láthair agus níl siad ag teacht le rialacha eile, go háirithe na forálacha sin a bhaineann le rialú agus le hiascaigh neamhdhleathacha, neamhthuairiscthe agus neamhrialáilte a chomhrac. Tá forluí ann freisin idir na leibhéil riaracháin éagsúla, rud a fhágann go mbíonn neamhréireachtaí agus próisis achrannacha ann. I gcás údaruithe díreacha a thugann tríú tíortha do shoithí de chuid an Aontais, nach dtagann faoi raon feidhme comhaontaithe comhpháirtíochta maidir le hiascaigh inbhuanaithe (thart ar 150-180 údarú in aghaidh na bliana), níl aon chreat údarúcháin ná critéir i bhfeidhm, rud a fhágann go bhfuil na gníomhaíochtaí a dhéanann cabhlach seachtrach an Aontais neamh-thrédhearcach den chuid is mó. Sa deireadh, ní thugtar aghaidh ar aistriú míchuí soithí go clár loingseoireachta tíre eile ná ar chairtfhostú míchuí.
FBManna: FBManna ar mian leo caipiteal a thiomsú trí thairiscint phoiblí nó trí liostú ar shaoráid trádála iltaobhach nó ar mhargadh fáis FBManna, rachaidh an tathchóiriú ar na rialacha maidir le nochtadh comhréireach chun sochair dóibh de bhrí go laghdóidh sé an costas a bhaineann le réamheolaire a tharraingt suas. Meastar go ndéanfaidh FBManna atá liostaithe ar mhargadh rialáilte agus a thairbhíonn de na rialacha maidir le nochtadh comhréireach is infheidhme i leith eisiúintí tánaisteacha (féach thíos), meastar go ndéanfaidh siad sábháil bhreise airgid. De réir réamhmheastacháin a rinneadh, d'fhéadfadh na FBManna ar fad isteach is amach le EUR 45 milliún a shábháil gach bliain dá gcuirfí na rialacha maidir le nochtadh comhréireach i bhfeidhm.

Iomaíochas eisitheoirí móra agus eisitheoirí beaga: I bhfianaise sonraí a sholáthair na Ballstáit agus a thugann le fios gur le heisiúintí tánaisteacha urrús, arna ndéanamh ag cuideachtaí a ligeadh isteach cheana chun trádáil a dhéanamh ar mhargadh rialáilte nó ar shaoráid trádála iltaobhach, gur leis sin a bhaineann 70 % de na réamheolairí uile a fhormheastar aon bhliain ar leith, meastar ina fhianaise sin go neartófaí iomaíochas eisitheoirí móra agus eisitheoirí beaga. I bhfianaise na sonraí atá ar fáil i dtaobh réamheolairí a bhaineann le hurrúis cothromais, meastar go bhféadfadh sé go rachadh na rialacha maidir le nochtadh comhréireach ar sochar do thart ar 700 réamheolaire in aghaidh na bliana i gcás eisiúintí tánaisteacha. De réir figiúirí ón gcomhairliúchán poiblí faoin gcostas a bhaineann le réamheolaire a tharraingt suas, d'fhéadfadh sábháil EUR 130 milliún sa bhliain teacht as sin.

Ina theannta sin, má mhéadaíonn ar úsáid an doiciméid clárúcháin uilíoch i gcás réamheolairí a bhaineann le hurrúis cothromas agus réamheolairí nach mbaineann le hurrúis cothromas araon, d'fhéadfadh sé go luathófaí ar fhormheas réamheolairí, agus go dtiocfadh méadú 150 % agus 70 % ar fhormheas an dá chineál sin réamheolaire faoi seach.

Dá mbeadh ceanglas aonfhoirmeach ann d'eisiúintí bannaí, beag beann ar mhéideanna na nainmníochtaí, bheadh spreagadh ag eisitheoirí uile fiachais méideanna ainmníochta a roghnú a dhéanfadh a gcuid bannaí níos tarraingtí ag mórchuid cineálacha infheisteoirí. Agus is é a thiocfadh as mórchuid cineálacha infheisteoirí a bheith ann, meastar, méadú ar an tóir ar cheannach agus ar dhíol bannaí, agus ar an dóigh sin leachtacht mhargadh na mbannaí corparáideacha san Aontas a mhéadú.
Roimh an ngéarchéim is éard a bhí sa mhargadh urrúsúcháin ná sruth maoinithe, a bhí ag méadú an tam go léir, do gheilleagar na hEorpa. D'fheidhmigh an margadh seo go maith le linn na géarchéime agus ba dhiomaibhseach na caillteanais a gineadh. Mar sin féin, rinne cleachtais agus imeachtaí a bhí ar siúl in áiteanna eile, na Stáit Aontaithe go háirithe, dochar mór dá chlú tar éis na géarchéime. Léirítear an stiogma sin leis an tuiscint atá ag infheisteoirí ar an riosca a bhaineann le hurrúsuithe an Aontais agus lena láimhseáil rialála chomh maith, atá calabraithe den chuid is mó ar chaillteanais i margaí na Stát Aontaithe. De bhrí gur mó i bhfad iad sin ná na caillteanais ar urrúsuithe an Aontais, tá na cinn dheireanacha seo faoi mhíbhuntáiste de bharr na láimhseála rialála.

Mar thoradh ar an stiogma agus an láimhseáil rialála, tá stop curtha le margadh urrúsúcháin an Aontais. Dá bhrí sin tá sruth maoinithe a bhí ann do gheilleagar an Aontais caillte. Gan urrúsú, tá srian ar chumas na mbanc sócmhainní a dhíol. Mar thoradh air sin, cuireann an gá atá ann le díghiaráil faoi láthair brú ar bhainc a gcláir chomhardaithe a chrapadh tríd an soláthar creidmheasa a laghdú. I gcomhthéacs na hEorpa, áit a ndéantar 80% d'idirbheartú airgeadais trí bhainc, tá impleachtaí móra aige sin don fhás. Tá an téarnamh gan creidmheas fadálach, rud a chuireann moill ar fhás agus cruthú fostaíochta.
EUROPEAN COMMISSION 
Brussels, 13.7.2011 
SEC(2011) 884 final 
  
COMMISSION STAFF WORKING PAPER 
SUMMARY OF THE IMPACT ASSESSMENT 
Accompanying the document 
PROPOSAL FOR A 
REGULATION OF THE EUROPEAN PARLIAMENT AND OF THE COUNCIL 
on Market Policy for fisheries and aquaculture products 
{COIM(2011) 416 leagan deireanach} 
{SEC(2011) 883 leagan deireanach}  
 
 0
lena leasaítear Rialachán (CE) Uimh. 765/2006 an 18 Bealtaine 2006 a bhaineann le bearta sriantacha i bhfianaise na staide sa Bhealarúis agus rannpháirtíocht na Bealarúise san fhogha arna thabhairt ag an Rúis faoin Úcráin

IARSCRÍBHINN I

‘IARSCRÍBHINN V

LIOSTA NA nDAOINE NADÚRTHA NÓ DLÍTHEANACHA DÁ dTAGRAÍTEAR IN AIRTEAGAIL 1e(7), 1f(7) AGUS 1fa(1)

Aireacht Chosanta na Bealarúise

140 Repair Plant JSC

558 Aircraft Repair Plant JSC

2566 Radioelectronic Armament Repair Plant JSC

AGAT - Control Systems - Managing Company of Geoinformation Control Systems Holding, JSC

AGAT - Electromechanical Plant OJSC

AGAT - SYSTEM

ATE - Engineering LLC

BelOMO Holding

Belspetsvneshtechnika SFTUE

Beltechexport, CJSC

BSVT-New Technologies

Department of Internal Affairs of the Gomel Region Executive Committee

Internal Troops of The Ministry of Internal Affairs of the Republic of Belarus
1.Cúlra

Le Rialachán (AE) 2017/1004 ó Pharlaimint na hEorpa agus ón gComhairle maidir le creat Aontais a bhunú maidir le bailiú, bainistiú agus úsáid sonraí in earnáil an iascaigh agus maidir le tacaíocht a thabhairt do chomhairle eolaíochta a mhéid a bhaineann leis an gComhbheartas Iascaigh, tugtar de chumhacht don Choimisiún gníomhartha tarmligthe a ghlacadh. Faoi Airteagal 4 den Rialachán sin, ceanglaítear ar an gCoimisiún clár ilbhliantúil a ghlacadh maidir le bailiú agus bainistiú sonraí bitheolaíocha, comhshaoil, teicniúla agus socheacnamaíocha in earnáil an iascaigh agus san earnáil dobharshaothraithe. Le hAirteagal 4(1) cumhachtaítear don Choimisiún liosta mionsonraithe de cheanglais a ghlacadh le gníomh tarmligthe, eadhon an liosta mionsonraithe de cheanglais sonraí chun na cuspóirí a leagtar amach in Airteagail 2 agus 25 de Rialachán (AE) Uimh. 1380/2013 maidir leis an gcomhbheartas iascaigh, ar cuid den chlár ilbhliantúil iad, a chur i gcrích.

Tugtar an chumhacht chun gníomhartha tarmligthe a ghlacadh go ceann tréimhse 3 bliana ón 10 Iúil 2017. Cuirtear síneadh leis an gcumhacht sin go hintuigthe go ceann tréimhsí 3 bliana mura rud é go ndéanann Parlaimint na hEorpa nó an Chomhairle agóid ina choinne sin. I gcomhréir le hAirteagal 24(2), ceanglaítear ar an gCoimisiún tuarascáil a tharraingt suas i leith tharmligean na cumhachta. Comhlíonann an tuarascáil seo an oibleagáid sin.

2.Feidhmiú cumhachtaí tarmligthe ag an gCoimisiún faoi Rialachán (AE) 2017/1004

Chuaigh clár ilbhliantúil 2020-2021 in éag an 31 Nollaig 2021. D’úsáid an Coimisiún a chumhacht tarmligthe chun Cinneadh Tarmligthe (AE) 2021/1167 ón gCoimisiún an 27 Aibreán 2021 lena mbunaítear an creat ilbhliantúil Aontais maidir le bailiú agus bainistiú sonraí bitheolaíocha, comhshaoil, teicniúla agus socheacnamaíocha in earnáil an iascaigh agus san earnáil dobharshaothraithe ó 2022, a ghlacadh. Leis an gCinneadh Tarmligthe ón gCoimisiún, déantar athbhreithniú ar fhorálacha agus rialacha comhfhreagracha Chinneadh Tarmligthe (AE) 2019/910 ón gCoimisiún. Chun críoch an chláir ilbhliantúil, ní mór an Cinneadh seo a mheas i gcomhar le Cinneadh Cur Chun Feidhme (AE) 2021/1168 ón gCoimisiún, a glacadh an 27 Aibreán 2021.

3.Conclúid

D’fheidhmigh an Coimisiún a chumhachtaí tarmligthe ar dhul in éag do Chinneadh Tarmligthe (AE) 2019/910 ón gCoimisiún in 2021. Le Cinneadh Tarmligthe (AE) 2021/1167 ón gCoimisiún, bunaítear an creat ilbhliantúil Aontais maidir le bailiú agus bainistiú sonraí bitheolaíocha, comhshaoil, teicniúla agus socheacnamaíocha in earnáil an iascaigh agus san earnáil dobharshaothraithe ó 2022, agus áirithítear ar an gcaoi sin cur chun feidhme Rialachán (AE) 2017/1004. Cé nach luaitear dáta deiridh sa chlár ilbhliantúil, beidh sé riachtanach é a athbhreithniú amach anseo, chun freastal ar riachtanais sonraí atá ag teacht chun cinn, agus chun a raon feidhme a oiriúnú do phróifílí iascaigh agus do cheanglais bheartais atá ag athrú. Feictear don Choimisiún gur gá síneadh a chur le tréimhse an chumhachtaithe chun gníomhartha tarmligthe a ghlacadh ina dhiaidh sin lena mbunófar cláir ilbhliantúla de chuid an Aontais.
TUARASCÁIL ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE

maidir le feidhmiú na cumhachta chun gníomhartha tarmligthe a ghlacadh a thugtar don Choimisiún de bhun Rialachán (AE) 2018/1091 ó Pharlaimint na hEorpa agus ón gComhairle maidir le staidreamh comhtháite feirme

1. RÉAMHRÁ

Le hAirteagal 5(5), Airteagal 8(3) agus Airteagal 9(1) de Rialachán (AE) 2018/1091 ó Pharlaimint na hEorpa agus ón gComhairle an 18 Iúil 2018, tugtar de chumhacht don Choimisiún gníomhartha tarmligthe a ghlacadh.

Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 16 de Rialachán (AE) 2018/1091 chun na gcríoch a thuairiscítear thíos.

·Na hathróga a liostaítear in Iarscríbhinn III a leasú i gcás inar gá chun comhchuibhiú a dhéanamh leis na foinsí sonraí a shonraítear in Airteagal 4(2) le haghaidh na mblianta 2023 agus 2026.

·Leasuithe a dhéanamh ar na topaicí mionsonraithe a liostaítear in Iarscríbhinn IV le haghaidh na mblianta 2023 agus 2026.

·Forlíonadh a dhéanamh ar na sonraí modúlacha atá leagtha amach in Iarscríbhinn IV má mheastar gur gá faisnéis bhreise a bhailiú. Sonrófar an méid seo a leanas sna gníomhartha tarmligthe sin:

(a)na topaicí agus na topaicí mionsonraithe a bheidh le cur ar fáil sa mhodúl ad hoc agus na cúiseanna atá leis na riachtanais staidrimh bhreise sin;

(b)an bhliain tagartha.

Luaitear sa Rialachán céanna nach mór na gníomhartha tarmligthe dá dtagraítear in Airteagal 5(5) agus in Airteagal 8(3) a ghlacadh ‘faoin 30 Meán Fómhair 2021 le haghaidh na bliana tagartha 2023 agus faoin 30 Meán Fómhair 2024 le haghaidh na bliana tagartha 2026’.

Is féidir na gníomhartha tarmligthe dá dtagraítear in Airteagal 9(1) a ghlacadh ag tosú leis an mbliain tagartha 2023 agus ag eatraimh 3 bliana. Ní ceadmhach don Choimisiún modúil ad hoc a mholadh le haghaidh na mblianta tagartha ina ndéantar sonraí a bhailiú mar chuid de dhaonáireamh (rud nach raibh i gceist ach don bhliain 2020).

2. BUNÚS DLÍ

Faoi Airteagal 16 de Rialachán (AE) Uimh. 2018/1091, tugtar de chumhacht don Choimisiún gníomhartha tarmligthe a ghlacadh go ceann tréimhse 5 bliana ón 27 Lúnasa 2018. Ní mór tarmligean na cumhachta a fhadú go hintuigthe go ceann tréimhsí comhfhaid, mura rud é go gcuireann Parlaimint na hEorpa nó an Chomhairle in aghaidh an fhadaithe sin tráth nach déanaí ná 3 mhí roimh dheireadh gach tréimhse.

Ní mór don Choimisiún, tráth nach déanaí ná 9 mí roimh dheireadh na tréimhse 5 bliana, tuarascáil a tharraingt suas maidir le tarmligean na cumhachta.

Comhlíonann an tuarascáil seo an oibleagáid sin.

3. AN TARMLIGEAN A FHEIDHMIÚ

Níor fheidhmigh an Coimisiún fós an chumhacht chun gníomhartha tarmligthe a ghlacadh a thugtar dó le Rialachán (AE) 2018/1091.
Údaruithe faoi Rialachán (AE) 2019/125

Éilítear le hAirteagail 11(1) agus 16(1) den Rialachán go dtabharfaí údarú i leith onnmhairí earra a liostaítear in Iarscríbhinn III agus in Iarscríbhinn IV faoi seach.

Liostaítear in Iarscríbhinn III earraí áirithe a d’fhéadfaí a úsáid le haghaidh céastóireachta nó le haghaigh íde nó pionós eile atá cruálach, mídhaonna nó táireach. Tagann na hearraí in Iarscríbhinn III faoi na ceannteidil seo a leanas: earraí atá ceaptha chun daoine a shrianadh; airm agus gléasanna atá ceaptha le haghaidh círéib a smachtú nó le haghaidh féinchosanta; agus airm agus trealamh lena scaiptear substaintí ceimiceacha greannacha nó éagumasúcháin le haghaidh círéib a smachtú nó le haghaidh féinchosanta agus substaintí gaolmhara áirithe.

Liostaítear ceimiceáin áirithe in Iarscríbhinn IV a d’fhéadfaí a úsáid in instealltaí marfacha.

Seachas sa chás go n‑úsáidtear an tÚdarú Ginearálta Onnmhairiúcháin ón Aontas (GEA) a leagtar amach in Iarscríbhinn V le haghaidh onnmhairí earraí a liostaítear in Iarscríbhinn IV, tá an t‑údarú chun earraí a onnmhairiú le fáil ó údaráis inniúla an Bhallstáit lena mbaineann, mar a liostaítear in Iarscríbhinn I leis an Rialachán.

Is iondúil gur féidir onnmhairiú chuig cinn scríbe a liostaítear sa GEA ón Aontas a dhéanamh gan údarú aonair nó údarú foriomlán arna dheonú ag Ballstát a fháil. An cur chuige a bhí i bhfeidhm go dtí seo ná tír neamh‑AE a áireamh in Iarscríbhinn V sa chás go bhfuil comhaontú idirnáisiúnta ábhartha daingnithe ag an tír sin agus gealltanas tugtha aici go gcuirfidh sí deireadh le pionós an bháis i gcás gach coire. Maidir le tíortha nach comhaltaí de Chomhairle na hEorpa iad, ní mór an Dara Prótacal Roghnach don Chúnant Idirnáisiúnta ar Chearta Sibhialta agus Polaitiúla (ICCPR) a bheith daingnithe gan forchoimeád ag an tír lena mbaineann.

Mar sin féin, má tá amhras réasúnach ann maidir le cumas an onnmhaireora téarmaí an údaraithe nó reachtaíocht i dtaobh onnmhairí a chomhlíonadh, féadfaidh an t‑údarás inniúil toirmeasc a chur ar an onnmhaireoir an GEA ón Aontas a úsáid.

Luaitear in Airteagal 20(2) den Rialachán go bhféadfadh údarú aonair (údarú i leith onnmhairí chuig úsáideoir deiridh amháin nó chuig coinsíní i dtír neamh‑AE) nó údarú foriomlán (údarú i leith onnmhairí chuig úsáideoir deiridh sonraithe amháin nó níos mó nó chuig dáileoirí i dtír shonraithe neamh‑AE amháin nó níos mó) a bheith i gceist le húdarú onnmhairiúcháin arna dheonú ag Ballstát.

Cuirtear toirmeasc le hAirteagail 3, 4 agus 5 den Rialachán ar onnmhairiú, allmhairiú agus idirthuras faoi seach maidir leis na hearraí a liostaítear in Iarscríbhinn II. Féadfaidh údaráis inniúla maolú ar an toirmeasc a dheonú sa chás go léirítear go mbainfear úsáid eisiach as na hearraí lena mbaineann lena gcur ar taispeáint phoiblí in iarsmalann (i dtír neamh‑AE nó, de réir Airteagal 4, i mBallstát) i bhfianaise na tábhachta staire a bhaineann leo, agus sa chás sin amháin.
Faisnéis airgeadais maidir leis an gCiste Eorpach Forbraíochta An Ciste Eorpach Forbraíochta (CEF): réamhaisnéisí na ngealltanas, na n-íocaíochtaí agus na ranníocaíochtaí ó na páirtithe sa Chiste Eorpach Forbraíochta le haghaidh 2022, 2023 agus 2024 agus réamhaisnéisí neamhcheangailteacha le haghaidh na mblianta 2025–2026

1.Brollach

I gcomhréir le hAirteagal 19(2) de Rialachán (AE) 2018/1877 maidir leis an Rialachán Airgeadais is infheidhme maidir leis an 11ú Ciste Eorpach Forbraíochta (dá ngairtear ‘Rialachán Airgeadais an 11ú CEF’ anseo feasta), cuireann an Coimisiún i láthair sa doiciméad seo meastacháin na ngealltanas, na n‑íocaíochtaí agus na ranníocaíochtaí don tréimhse 2022–2024, agus réamhaisnéisí an Bhainc Eorpaigh Infheistíochta (BEI) á gcur san áireamh.

Leagtar amach sa doiciméad seo cur chun feidhme airgeadais na CEFanna (an Naoú go dtí an 11ú) le haghaidh 2022 go dtí 2024. Ina theannta sin, déanann an doiciméad seo meastacháin neamhcheangailteacha maidir le ranníocaíochtaí CEF ó na páirtithe sa Chiste Eorpach Forbraíochta le haghaidh na mblianta 2025–2026.

Na páirtithe sa Chiste Eorpach Forbraíochta, déanann siad cistí a ranníoc go díreach le BEI le haghaidh na n‑ionstraimí a bhíonn á mbainistiú aige faoin Naoú, faoin 10ú, agus faoin 11ú CEF (an tSaoráid Infheistíochta agus fóirdheontais ráta úis).

2.Réamhrá

Tá a réamhaisnéisí le haghaidh 2022, 2023 agus 2024 tugtha cothrom le dáta ag an gCoimisiún agus ag BEI maidir le gach ceann de na tíortha ACC agus maidir leis na Tíortha agus Críocha Thar Lear. Tiomsaíodh na réamhaisnéisí íocaíochta go háirithe d’fhonn cabhrú leis na páirtithe sa Chiste Eorpach Forbraíochta measúnú chomh cruinn agus is féidir a dhéanamh ar na méideanna is gá dóibh a chur i leataobh ina mbuiséid náisiúnta agus, san am céanna, a áirithiú go mbeidh acmhainní airgeadais leordhóthanacha ar fáil do CEF chun fadhbanna leachtachta a sheachaint.

I gcomhréir le hAirteagal 19(2) de Rialachán Airgeadais an 11ú CEF, tugadh na meastacháin ar ghealltanais agus ar íocaíochtaí cothrom le dáta tar éis na réamhaisnéisí is déanaí.

Léirítear sa ghraf thíos an t‑athrú ginearálta ar ghealltanais agus íocaíochtaí comhlána idir 1999 agus 2021, mar aon leis na réamh‑mheastacháin le haghaidh na tréimhse 2022–2024 (méideanna carntha ón gCoimisiún agus ó BEI).

Gealltanais agus íocaíochtaí comhlána: treocht 1999–2024 (EUR milliúin)

Nóta: Figiúirí ó chur chun feidhme na gCistí Eorpacha Forbraíochta go dtí an 31 Nollaig 2021 (gealltanais agus íocaíochtaí) agus réamhaisnéisí le haghaidh 2022–2024. Ó d’imigh clásal éagtha an 11ú CEF thart an 31.12.2020, níl aon ghealltanas nua ann cé is moite de na nithe seo a leanas:

(1) na cistí a eascraíonn as athshreabha faoi Shaoráid Infheistíochta ACC ó oibríochtaí faoin 9ú, 10ú agus 11ú CEF (tag. síneadh na Saoráide Infheistíochta go dtí 2021, le Cinneadh 2020/2233 ón gComhairle), agus
AN COIMISIÚN EORPACH

An Bhruiséil,1.7.2022

COM(2022) 400 final

2022/0212(BUD)

Togra le haghaidh

DRAFT Union annual budget for the financial year 2023



- Réamhrá ginearálta

































- An ráiteas ginearálta caiteachais

































- An ráiteas ginearálta ioncaim

































- Ráiteas ginearálta ioncaim agus caiteachais de réir roinne
Ag féachaint don mhéid seo a leanas:

–an Conradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

–Cinneadh (AE, Euratom) 2020/2053 ón gComhairle an 14 Nollaig 2020 maidir le córas acmhainní dílse an Aontais Eorpaigh, a tháinig i bhfeidhm an 1 Meitheamh 2021,

–Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais (...), agus go háirithe Airteagal 44 de,

–buiséad ginearálta an Aontais Eorpaigh don bhliain airgeadais 2022, a glacadh an 24 Samhain 2021,

–buiséad leasaitheach Uimh. 1/2022, arna ghlacadh an 5 Aibreán 2022,

Leis seo, cuireann an Coimisiún Eorpach Dréachtbhuiséad Leasaitheach Uimh. 2 a ghabhann le buiséad 2022 faoi bhráid Pharlaimint na hEorpa agus na Comhairle.

ATHRUITHE AR AN RÁITEAS IONCAIM AGUS CAITEACHAIS DE RÉIR ROINNE

Tá fáil ar na hathruithe ar an ráiteas ginearálta ioncaim agus ar roinn III ar EUR-Lex ( https://eur-lex.europa.eu/budget/www/index-en.htm ).

MEABHRÁN MÍNIÚCHÁIN

Tá sé beartaithe le Dréachtbhuiséad Leasaitheach (DBL) Uimh. 2/2022 go n‑iontrálfar an barrachas a eascraíonn as cur chun feidhme bhuiséad na bliana 2021 sa bhuiséad le haghaidh 2022. Mar a fhoráiltear in Airteagal 18(3) den Rialachán Airgeadais is infheidhme maidir le buiséad ginearálta an Aontais (an ‘Rialachán Airgeadais’), is é an barrachas ábhar aonair an DBL seo agus tá sé le cur isteach laistigh de 15 lá tar éis na cuntais shealadacha a chur isteach ag deireadh mhí an Mhárta 2022.

1.Tar éis buiséad na bliana 2021 a chur chun feidhme, tá barrachas EUR 3.2 billiún ann, a chuirtear isteach mar ioncam sa bhuiséad le haghaidh 2022 dá réir.

(in EUR)

Miondealú olltoraidh 2021 Ioncam barrachais 2 574 755 747 Caiteachas barrachais 652 303 060 Barrachas iomlán 3 227 058 807

2.Ach an barrachas á bhuiséadú, laghdófar ranníocaíocht iomlán na mBallstát chuig maoiniú bhuiséad na bliana 2022 dá réir. Beidh tionchar freisin ar na ranníocaíochtaí ó na Ballstát ag réamhaisnéis athbhreithnithe na n‑acmhainní dílse a chuirfear ar fáil tar éis chruinniú an Choiste Chomhairligh maidir le hAcmhainní Dílse níos déanaí i mí na Bealtaine 2022 agus áireofar an réamhaisnéis sin i DBL eile ina dhiaidh sin i gcomhréir le hAirteagal 44(1)(b) den Rialachán Airgeadais.

3.Léirítear sa tábla thíos miondealú an olltoraidh le haghaidh na bliana 2021 i dtéarmaí chur chun feidhme ioncaim:

(in EUR)